Die omgewing en higiëne speel ’n betekenisvolle rol in varkproduksie. Dit word al hoe meer ’n faktor namate genotipes meer sensitief vir hulle omgewing word. Aangesien winsmarges onder druk is en nog vir ’n geruime tyd onder druk gaan wees, is ’n fokus op besonderhede soos higiëne noodsaaklik.
Siektes word meesal van vark tot vark versprei, soos sôe wat hulle werpsels besmet en dan natuurlik ook in die speen- en groeifase. Siektes word ook deur die mond en deur die vel versprei. Verskillende organismes wat siektes kan veroorsaak, word ook deur ligpartikels versprei en bevolkingsdigtheid en die omgewing speel hier ’n rol.
Varke met goeie immuunstelsels is minder vatbaar vir siektes. Stres speel hier ’n rol en verwys na al die faktore wat negatief inwerk op die dier se prestasie op die plaas. Stres het die vermoë om die grootte van die infektiewe dosis wat ’n vark siek kan maak, te verminder of te vermeerder. Stres bevoordeel die siekteveroorsakende organismes en nie die vark nie!
Daar is vele bewyse dat biolugsakke varke nadelig beïnvloed en baie navor-sing is gedoen oor die effek van ’n vuil of skoon omgewing op die prestasie van varke.